5 Ɔnɛ ele dibuku dia ɔkɔndɔ waki Adama. Lushi lakatonge Nzambi Adama, nde akootonge lo efanelo ka Nzambi.+2 Pami la womoto mbakandaatonge.+ Lushi lakawatongama,+ nde akaatshɔkɔla ndo akawaɔlɛ ɔnɛ Onto.*3 Etena kakakotsha Adama ɛnɔnyi 130, nde akote ɔna pami lafɔna la nde, ko nde akawɔlɛ Sɛta.+4 L’ɔkɔngɔ wa nde mbota Sɛta, Adama akasɛnɛ ɛnɔnyi 800. Nde akote ana w’apami la ana wa wamato.5 Ɔnkɔnɛ, nshi tshɛ ya lɔsɛnɔ laki Adama yaki ɛnɔnyi 930, ko nde akavu.+6 Etena kakakotsha Sɛta ɛnɔnyi 105, nde akote Ɛnɔshɛ.+7 L’ɔkɔngɔ wa nde mbota Ɛnɔshɛ, Sɛta akasɛnɛ ɛnɔnyi 807. Nde akote ana w’apami la ana wa wamato.8 Ɔnkɔnɛ, nshi tshɛ ya lɔsɛnɔ laki Sɛta yaki ɛnɔnyi 912, ko nde akavu.9 Etena kakakotsha Ɛnɔshɛ ɛnɔnyi 90, nde akote Kenana.10 L’ɔkɔngɔ wa nde mbota Kenana, Ɛnɔshɛ akasɛnɛ ɛnɔnyi 815. Nde akote ana w’apami la ana wa wamato.11 Ɔnkɔnɛ, nshi tshɛ ya lɔsɛnɔ laki Ɛnɔshɛ yaki ɛnɔnyi 905, ko nde akavu.12 Etena kakakotsha Kenana ɛnɔnyi 70, nde akote Mahalalɛlɛ.+13 L’ɔkɔngɔ wa nde mbota Mahalalɛlɛ, Kenana akasɛnɛ ɛnɔnyi 840. Nde akote ana w’apami la ana wa wamato.14 Ɔnkɔnɛ, nshi tshɛ ya lɔsɛnɔ laki Kenana yaki ɛnɔnyi 910, ko nde akavu.15 Etena kakakotsha Mahalalɛlɛ ɛnɔnyi 65, nde akote Jarɛdɛ.+16 L’ɔkɔngɔ wa nde mbota Jarɛdɛ, Mahalalɛlɛ akasɛnɛ ɛnɔnyi 830. Nde akote ana w’apami la ana wa wamato.17 Ɔnkɔnɛ, nshi tshɛ ya lɔsɛnɔ laki Mahalalɛlɛ yaki ɛnɔnyi 895, ko nde akavu.18 Etena kakakotsha Jarɛdɛ ɛnɔnyi 162, nde akote Ɛnɔkɛ.+19 L’ɔkɔngɔ wa nde mbota Ɛnɔkɛ, Jarɛdɛ akasɛnɛ ɛnɔnyi 800. Nde akote ana w’apami la ana wa wamato.20 Ɔnkɔnɛ, nshi tshɛ ya lɔsɛnɔ laki Jarɛdɛ yaki ɛnɔnyi 962, ko nde akavu.21 Etena kakakotsha Ɛnɔkɛ ɛnɔnyi 65, nde akote Metusɛla.+22 L’ɔkɔngɔ wa nde mbota Metusɛla, Ɛnɔkɛ akatetemala nkɛndakɛnda la Nzambi ka mɛtɛ* ɛnɔnyi 300. Nde akote ana w’apami la ana wa wamato.23 Ɔnkɔnɛ, nshi tshɛ ya lɔsɛnɔ laki Ɛnɔkɛ yaki ɛnɔnyi 365.24 Ɛnɔkɛ akatetemala nkɛndakɛnda la Nzambi ka mɛtɛ.+ Ko nde komonga nto, nɛ dia Nzambi akawɔshi.+25 Etena kakakotsha Metusɛla ɛnɔnyi 187, nde akote Lamɛka.+26 L’ɔkɔngɔ wa nde mbota Lamɛka, Metusɛla akasɛnɛ ɛnɔnyi 782. Nde akote ana w’apami la ana wa wamato.27 Ɔnkɔnɛ, nshi tshɛ ya lɔsɛnɔ laki Metusɛla yaki ɛnɔnyi 969, ko nde akavu.28 Etena kakakotsha Lamɛka ɛnɔnyi 182, nde akote ɔna pami.29 Nde akawɔlɛ Nɔa,*+ ata ate: “Ɔna ɔnɛ ayotosamba* l’olimu wa wolo ndo l’opipi wadiɛnɛso l’ɔtɛ wakadje Jehowa nkɛtɛ mananu.”+30 L’ɔkɔngɔ wa nde mbota Nɔa, Lamɛka akasɛnɛ ɛnɔnyi 595. Nde akote ana w’apami la ana wa wamato.31 Ɔnkɔnɛ, nshi tshɛ ya lɔsɛnɔ laki Lamɛka yaki ɛnɔnyi 777, ko nde akavu.32 Etena kakakotsha Nɔa ɛnɔnyi 500, nde akote Shɛmɛ,+ Hama+ la Jafɛtɛ.+
lin_Latn